
21 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2536 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ορισμός αττοφαινομένων οργάνων για την εκτέλε¬ 
ση έργων που έχουν ενταχθεί στο ΠΔΕ έτους 2016. 

2 Σύσταση Περιφερειακού Γραφείου Δ.Α.Λ. Πειραιά 
και ορισμός επικεφαλής αυτού. 

3 Επίσπευση επιστροφής πιστωτικού υπολοίπου 
των υποκειμένων που έχουν δικαίωμα έκπτωσης 
του φόρου των εισροών τους και είτε πραγματο¬ 
ποιούν κυρίως πράξεις που δεν επιβαρύνονται με 
ΦΠΑ, είτε είναι κάτοχοι «άδειας Α.Ε.Ο. ΑυΐΓιοπεθά 
Εεοηοιπίε ΟρθΓΒΐΟΓ» ή «αδειών απλουστευμένων 
διαδικασιών». 


ΑΠΟΦΑΣΕΙΣ 

Αριθμ. 3122.1 -Τ76/487 37/17 (1) 

Ορισμός αποφαινομένων οργάνων για την εκτέλε¬ 
ση έργων που έχουν ενταχθεί στο ΠΔΕ έτους 2016. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τον.2932/2001 (ΦΕΚΑ' 145),άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

2. Το ν. 3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση α), όπως αντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

3. Το ν. 4150/2013 (Φ.Ε.Κ. 102 Α') «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 

4. Το ν.4412/2016 (ΦΕΚΑ' 147) «ΔημόσιεςΣυμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ ΕΕ και 2014/25/ΕΕ)». 

5. Το π.δ. 103/2014 (ΦΕΚΑ' 170): «Οργανισμός Υπουρ¬ 
γείου Ναυτιλίας και Αιγαίου». 


6. Το π.δ. 125/2016 (ΦΕΚ Α' 210): «Διορισμός Υπουρ¬ 
γών, Αναπληρωτών Υπουργών και Υφυπουργών». 

7. Το Α.Π: 650/2.3.2017 έγγραφο του ΛΤ Ν. Χανίων με 
συνημμένη την με αριθμ. 82/2017 (ΑΔΑ: 603ΑΟΡΕ4-176) 
απόφαση Διοικητικού Συμβουλίου. 

8. Τα Α.Π.: 45238/2.3.2017 και 104721/24.5.2017 έγ¬ 
γραφα τηςΔιεύθυνσηςΤεχνικώνΈργων Περιφερειακής 
Ενότητας Χανίων, αποφασίζουμε: 

Ι.Τον ορισμό της Διεύθυνσης Τεχνικών Έργων Περι¬ 
φερειακής Ενότητας Χανίων ως Αναθέτουσα και Προϊ- 
σταμένη Αρχή, της Τεχνικής Υπηρεσίας του Λιμενικού 
Ταμείου Νομού Χανίων, ως Διευθύνουσα Υπηρεσία και 
τουΤεχνικού Συμβουλίου Περιφέρειας Κρήτης ωςΤεχνι- 
κό Συμβούλιο, για την εκτέλεση των έργων: 

α. «Συντήρηση - διαμόρφωση χερσαίων χώρων Λιμε¬ 
νίσκου Κάτω Γαλατά Δήμου Χανίων», προϋπολογισμού 
124.000,00 ευρώ. 

β. «Συντήρηση χερσαίων χώρων λιμενικών υποδομών 
Αγίας Ρούμελης Δήμου Σφακίων», προϋπολογισμού 
124.000,00 ευρώ. 

γ. «Συντήρηση υφιστάμενης αποθήκης στο Λιμενικό 
Τμήμα Γ - Γενικών και χύδην φορτίων του Λιμένα Σού¬ 
δας- Χρήση 2016», προϋπολογισμού 124.000,00 ευρώ. 

δ. «Συντήρηση χερσαίων χώρων Αλιευτικού λιμένα 
Σούδας - Χρήση 2016», προϋπολογισμού 124.000,00 
ευρώ. 

ε. «Ανακατασκευή οδοστρωμάτων στην πλατεία και σε 
τμήμα της παραλιακή οδού του Λιμένα Σούδας - Χρήση 
2016», προϋπολογισμού 124.000,00 ευρώ. 

στ. «Συντήρηση χερσαίων χώρων Λιμενίσκου Μαρα- 
θίου Δήμου Χανίων- Χρήση 2016», 

προϋπολογισμού 124.000,00 Ευρώ. 

ζ. «Διαμόρφωση χερσαίων χώρων Λιμένα Κισάμου - 
Χρήση 2016», προϋπολογισμού 124.000,00 ευρώ. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις, που αφορούν στην εκτέλεση των 
εν λόγω έργων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2536/21.07.2017 


3. Η παρούσα απόφαση ισχύει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Ιουλίου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 1000.0/47934/2 017 (2) 

Σύσταση Περιφερειακού Γραφείου Δ.Α.Λ. Πειραιά 

και ορισμός επικεφαλής αυτού. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) του άρθρου 131 παρ. 6 του ν. 4389/2016 «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις» (Α' 94), 

β) του ν. 4270/2014 «Αρχές Δημοσιονομικής Διαχεί¬ 
ρισης και Εποπτείας - Δημόσιο Λογιστικό και άλλες δι¬ 
ατάξεις» (Α' 143), 

γ) του άρθρου 90 του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών.» (Α' 210). 

2. Το π.δ. 113/2010 «Ανάληψη υποχρεώσεων από τους 
Διατάκτες» (Α' 194), όπως ισχύει. 

3. Την με αριθμ. 3/2017 απόφαση Σ.Δ. Δ.Α.Λ.. 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

1. Συνιστάται Περιφερειακό Γραφείο Δ.Α.Λ. Πειραιά 
(Δ.Α.Λ.-Π) με έδρα στο Δήμο Πειραιά. 

2. Μέχρι 31.12.2017 επικεφαλής της Δ.Α.Λ.-Π ορίζεται 
ο Διοικητής Δ.Α.Λ. Δημοσθένης Π. Μπακόπουλος. Για 
την άσκηση των καθηκόντων επικεφαλής Δ.Α.Λ.-Π. δεν 
καταβάλλεται μισθός, αποζημίωση ή άλλη οικονομική 
απολαβή. 

3. Η ΔΑΛ-Π λειτουργεί ως αποκεντρωμένη υπηρεσία 
της Δ.Α.Λ. και υποστηρίζεται από τις Διευθύνσεις και τα 
Τμήματα της τελευταίας. 

4. Η ΔΑΛ-Π ασκεί όλες τις εξουσίες, αρμοδιότητες και 
ευχέρειες της, σύμφωνα με την κείμενη νομοθεσία, κα¬ 
τόπιν απόφασης Σ.Δ. Δ.Α.Λ.. 

5. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Ιουνίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. ΠΟΑ. 1103 (3) 

Επίσπευση επιστροφής πιστωτικού υπολοίπου 
των υποκειμένων που έχουν δικαίωμα έκπτωσης 
του φόρου των εισροών τους και είτε πραγματο¬ 
ποιούν κυρίως πράξεις που δεν επιβαρύνονται με 
ΦΠΑ, είτε είναι κάτοχοι «άδειας Α.Ε.Ο. Αυΐΐιοπίθά 
Εοοποιπίς ΟρθΓθΐΟΓ» ή «αδειών απλουστευμένων 
διαδικασιών». 

Ο ΔΙΟΙΚΗΤΗΣΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις: 

α) Του άρθρου 42 του Κώδικα Φορολογικής Διαδικα¬ 
σίας (ν. 4174/2013- ΦΕΚ 170 Α') και ειδικότερα της παρ. 
5, όπως ισχύουν. 

β) Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδικό¬ 
τερα του άρθρου 7, της παρ. 1 του άρθρου 14, και του 
άρθρου 41. 

γ)Τηςπαρ.3του άρθρου 32,τηςπαρ. 1 του άρθρου 34 
καθώς και του άρθρου 57 του Κώδικα ΦΠΑ (κύρωση με 
το ν. 2859/2000 - ΦΕΚ 248 Α77.11.2000), όπως ισχύουν. 

δ)Του Κώδικα Φορολογικής Διαδικασίας (ν. 4174/2013- 
ΦΕΚ 170 Α') και ειδικότερα των άρθρων 12, 36, 44, 48 
παρ. 2, όπως ισχύουν. 

ε)Του Εθνικού Τελωνειακού Κώδικαν. 2960/2001 (ΦΕΚ 
Α'265/22.11.2001). 

στ) Των άρθρων 3 και 83 του Κώδικα Είσπραξης Δημο¬ 
σίων Εσόδων (Κ.Ε.Δ.Ε. - ν.δ. 356/1974, ΦΕΚ 90 Α'), όπως 
ισχύουν. 

ζ)Της περίπτωσης 2 της Υποπαραγράφου ΙΑ.2 της 
Παραγράφου ΙΑ του άρθρου πρώτου του ν. 4254/2014 
(Α' 85). 

η)Του ΕνωσιακούΤελωνειακού Κώδικα καν. (ΕΕ) αριθμ. 
952/2013 του Ευρωπαϊκού Κοινοβουλίου και του Συμ¬ 
βουλίου (Ε 269/10.10.2013), τις κατ' εξουσιοδότηση 
διατάξεις και τις διατάξεις εφαρμογής του Ενωσιακού 
Τελωνειακού Κώδικα - καν. (ΕΕ) αριθμ. 2446/2015 της Επι¬ 
τροπής (1343/29.12.2015) και καν. (ΕΕ) αριθμ. 2447/2015 
της Επιτροπής (1343/29.12.2015) καθώς και τις διατάξεις 
του κατ'εξουσιοδότηση καν. (ΕΕ) αριθμ. 341/2016 της 
Επιτροπής (Ε 69/15.03.2016) όσον αφορά μεταβατικούς 
κανόνες για ορισμένες διατάξεις του ενωσιακού τελωνει¬ 
ακού κώδικα για τις περιπτώσεις που τα σχετικά ηλεκτρο¬ 
νικά συστήματα δεν έχουν τεθεί ακόμη σε λειτουργία, και 
την τροποποίηση του κατ' εξουσιοδότηση κανονισμού 
(ΕΕ) 2015/2446 της Επιτροπής. 

θ) Των ΑΥΟ ΠΟΑ 1090/2012 (ΦΕΚ 1146 Β'/10.4.2012) 
«Διαδικασία επιστροφής ΦΠΑ προς τις επιχειρήσεις 
και επιτηδευματίες» και ΠΟΑ 1067/2013 (ΦΕΚ 775 Β'/ 
3.4.2013) «Διαδικασία επιστροφής ΦΠΑ προς τις επιχει¬ 
ρήσεις και επιτηδευματίες -Τροποποίηση των ΑΥΟ ΠΟΑ 
1090/2012 και ΠΟΑ 1073/2004 - Κατάργηση των ΑΥΟ 
ΠΟΑ 1016/2010 και 1108/2010.». 

ι) Της ΑΓΓΔΕ ΠΟΑ 1212/2014 (ΦΕΚ Β' 2602/30.9.2014) 
«Επίσπευση επιστροφής πιστωτικού υπολοίπου για τις 
επιχειρήσεις που πραγματοποιούν κυρίως πράξεις που 
δεν επιβαρύνονται με ΦΠΑ και έχουν δικαίωμα έκπτωσης 
του φόρου των εισροών τους». 








Τεύχος Β' 2536/21.07.2017 

κ) Της αριθμ. Δ. ΟΡΓ. Α 1036960 ΕΞ 2017/10.3.2017 (Β' 
968) απόφασης του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)». 

2. Την αριθμ. Δ6Α 1015213 ΕΞ 2013/28.1.2013 (ΒΊ 30 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
συμπληρώθηκε, τροποποιήθηκε και ισχύει, σε συνδυα¬ 
σμό με τις διατάξεις της υποπαραγράφου α' της παρ. 3 
του άρθρου 41 του ν. 4389/2016. 

3. Την αριθμ. 1 της 20.1.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

4. Την ανάγκη επίσπευσης της διαδικασίας επιστρο¬ 
φής ΦΠΑ σε υποκείμενους που είναι κάτοχοι «άδειας 
Α.Ε.Ο. ΑυΐΗοπϊθά Εεοποπηίε 0ρθΓ3ΐοο> ή κάτοχοι «αδειών 
απλουστευμένων διαδικασιών», σύμφωνα με τα οριζό¬ 
μενα στον Ενωσιακό Τελωνειακό Κώδικα, καθώς θεω¬ 
ρούνται χαμηλού κινδύνου, με σκοπό την μείωση του 
διοικητικού κόστους της φορολογικής διοίκησης. 

5. Την ανάγκη επίσπευσης της διαδικασίας επιστροφής 
ΦΠΑ σε εξαγωγικές επιχειρήσεις και επιχειρήσεις που δεν 
επιβαρύνουν τις πράξεις που πραγματοποιούν με ΦΠΑ, 
που λόγω του μεγέθους τους είναι χαμηλού κινδύνου, 
με σκοπό την ενίσχυση της ρευστότητας της αγοράς και 
τη μείωση του διοικητικού κόστους της φορολογικής 
διοίκησης. 

6. Την ανάγκη καθορισμού κριτηρίων ανάλυσης κιν¬ 
δύνου για τις επιχειρήσεις, οι οποίες αιτούνται υψηλά 
ποσά επιστροφής ΦΠΑ ετησίως, λόγω πραγματοποίησης 
κυρίως πράξεων που δεν επιβαρύνονται με ΦΠΑ, με δι¬ 
καίωμα έκπτωσης και εμφανίζουν υψηλό βαθμό συμ¬ 
μόρφωσης και οι οποίες θα περιλαμβάνονται σε ειδικό 
κατάλογο επιχειρήσεων, με σκοπό την άμεση επιστροφή 
χωρίς έλεγχο. 

7. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

Άρθρο 1 

Προϋποθέσεις και κριτήρια διεκπεραίωσης 
αιτήσεων επιστροφής κατά προτεραιότητα 
και χωρίς έλεγχο 

1. Οι υποκείμενοι στο φόρο οι οποίοι: 

α) είναι κάτοχοι «άδειας Α.Ε.Ο. ΑυΐΓιοΐΊ5θά Εςοηοιτιίε 
Ορθγβϊογ» ή κάτοχοι «αδειών απλουστευμένων διαδικα¬ 
σιών», σύμφωνα με τα οριζόμενα στον Ενωσιακό Τελω¬ 
νειακό Κώδικα, εξαιρουμένων των άμεσων και έμμεσων 
τελωνειακών αντιπροσώπων, που έχουν άδειες σε ισχύ, ή 

β) πραγματοποιούν πράξεις που δεν επιβαρύνονται με 
ΦΠΑ σε ποσοστό τουλάχιστον πενήντα τοις εκατό (50%) 
του κύκλου εργασιών τους για σκοπούς ΦΠΑ κατά το 
προηγούμενο ημερολογιακό δωδεκάμηνο, 


εντάσσονται σε κατάλογο υποκειμένων, σύμφωνα με 
τα οριζόμενα στην παρούσα απόφαση και οι αιτήσεις 
τους διεκπεραιώνονται κατά προτεραιότητα και χωρίς 
έλεγχο, καθώς θεωρούνται για τους σκοπούς της ανά¬ 
λυσης κινδύνου που ορίζεται στις ΑΥΟ ΠΟΑ 1090/2012 
και ΠΟΑ 1067/2013 ως εξαιρετικά χαμηλού κινδύνου. 

2. Οι υποκείμενοι της περίπτωσης β' της παραγράφου 
1 κατατάσσονται με βάση το συνολικό ύψος του αιτού- 
μενου ποσού τους για το προηγούμενο ημερολογιακό 
δωδεκάμηνο, κατά φθίνουσα σειρά και εντάσσονται 
στον ανωτέρω κατάλογο μέχρι εξαντλήσεως ποσοστού 
είκοσι τοις εκατό (20%) του συνολικά αιτούμενου προς 
επιστροφή ποσού, από όλους τους υποκείμενους για το 
ίδιο ημερολογιακό διάστημα. 

3. Οι υποκείμενοι της παραγράφου 1, εντάσσονται 
στον κατάλογο της παραγράφου αυτής, μόνο εφόσον 
έχουν δικαίωμα έκπτωσης του φόρου των εισροών και 
κατά τα τελευταία τρία (3) φορολογικά έτη, συμπερι¬ 
λαμβανομένου του τρέχοντος, πληρούν σωρευτικά τα 
παρακάτω κριτήρια: 

α) Έχουν ελεγχθεί για τουλάχιστον τρεις (3) φορολογι¬ 
κές περιόδους και το σύνολο των επιστραφέντων κατό¬ 
πιν ελέγχων ποσών δεν διαφέρει από το συνολικά αιτού- 
μενο ποσό σε ποσοστό άνω του πέντε τοις εκατό (5%). 

β) Δεν έχουν υποπέσει σε φορολογικές παραβάσεις 
του παραρτήματος I της παρούσας, καθώς και σε τελω- 
νειακές παραβάσεις του παραρτήματος II της παρούσας, 
οι οποίες έχουν καταχωρηθεί στα μηχανογραφικά συ¬ 
στήματα «ΤΑΧΙ5» και «105» αντίστοιχα. 

γ) Δεν χαρακτηρίζονται ως ύποπτοι για συμμετοχή 
σε απάτη που αφορά στις ενδοκοινοτικές συναλλαγές, 
κατόπιν εφαρμογής κριτηρίων ανάλυσης κινδύνου, τα 
οποία εξετάζονται σε κεντρικό επίπεδο αποκλειστικά 
και δεν δημοσιοποιούνται. 

4. Σε κάθε περίπτωση κατά την εξόφληση των εκκαθα¬ 
ρισμένων επιστροφών (Ατομικών Φύλλων Έκπτωσης - 
Α.Φ.ΕΚ.) τυγχάνουν εφαρμογής οι διατάξεις περί συμψη¬ 
φισμού και αποδεικτικού ενημερότητας κατά τις διατάξεις 
του άρθρου 83 του Κώδικα Είσπραξης Δημοσίων Εσόδων 
και των άρθρων 12,42 παρ. 1, άρθρου 48 παρ. 2 του Κώ¬ 
δικα Φορολογικής Διαδικασίας, όπως ισχύουν. Επίσης, 
τυγχάνουν εφαρμογής οι διατάξεις της περίπτωσης 2 
της Υποπαραγράφου ΙΑ.2 της παραγράφου ΙΑ του άρ¬ 
θρου πρώτου του ν. 4254/2014 (Α' 85) σχετικά με τη 
υποχρεωτική διενέργεια συμψηφισμών με οφειλές προς 
τους Οργανισμούς Κοινωνικής Ασφάλισης, κατά τα ει¬ 
δικότερα οριζόμενα στην κοινή υπουργική απόφαση 
Β/7/35889/2582/17.10.2014 (ΦΕΚ Β' 2795), όπως ισχύουν. 

Άρθρο 2 

Κατάρτιση καταλόγου υποκείμενων στο φόρο 

1.0 κατάλογος υποκειμένων καθορίζεται κάθε εξάμη¬ 
νο, το μήνα Φεβρουάριο και το μήνα Αύγουστο εκάστου 
έτους και ισχύει για τις αιτήσεις που καταχωρούνται στο 
σύστημα ΤΑΧΙ5 από την 1 η των μηνών αυτών και έως 
την δημιουργία του επόμενου καταλόγου. Τυχόν καθυ¬ 
στέρηση για τον καθορισμό του καταλόγου σε κάποιον 
από τους ανωτέρω μήνες δεν μεταβάλλει χρονικά τον 
καθορισμό του επόμενου καταλόγου. 

Το μήνα Φεβρουάριο ο κατάλογος καθορίζεται με 
βάση το σύνολο των ισχυουσών αδειών ΑΕΟ και αδειών 
απλουστευμένων διαδικασιών σύμφωνα με τα οριζόμε¬ 
να στην περίπτωση α' της παραγράφου 1 του άρθρου 1, 
των υποβληθεισών δηλώσεων ΦΠΑ που αφορούν φορο¬ 
λογικές περιόδους για το δωδεκάμηνο που αρχίζει την 
1 η Ιανουάριου και ολοκληρώνεται την 31 η Δεκεμβρίου 
του προηγούμενου φορολογικού έτους, καθώς και τις 
αιτήσεις επιστροφής που υποβλήθηκαν το δωδεκάμηνο 
αυτό. Το μήνα Αύγουστο ο κατάλογος καθορίζεται κατ' 
αναλογία, με βάση το δωδεκάμηνο που αρχίζει την 1 η 
Ιουλίου του προηγούμενου φορολογικού έτους και ολο¬ 
κληρώνεται την 30η Ιουνίου του τρέχοντος φορολογικού 
έτους. Ο κατάλογος υπόκειται σε αναθεώρηση εντός της 
περιόδου ισχύος του σε περιπτώσεις της παραγράφου 2 
του παρόντος άρθρου. 

Η συμμετοχή των υποκειμένων στον κατάλογο, καθώς 
και η τυχόν διαγραφή τους, γνωστοποιείται σε αυτούς 
μέσω του πληροφορικού συστήματοςΤΑΧΙ5 πθϊ. 

2. Οι υποκείμενοι που πληρούν ταυτόχρονα τις προ¬ 
ϋποθέσεις και των δύο περιπτώσεων της παραγράφου 
1 του άρθρου 1, εντάσσονται στον κατάλογο της παρα¬ 
γράφου αυτής, λόγω της πραγματοποίησης πράξεων 
που δεν επιβαρύνονται με ΦΠΑ σε ποσοστό τουλάχιστον 
50% του κύκλου εργασιών τους κατά το προηγούμενο 
ημερολογιακό δωδεκάμηνο. 

3. Σε περίπτωση που για έναν ή περισσότερους από 
τους υποκείμενους του καταλόγου της παραγράφου 1 
του άρθρου 1 της παρούσας, διαπιστωθεί ότι δεν πλη- 
ρούται ένα τουλάχιστον εκ των κριτηρίων που αναφέ- 
ρονται στην παράγραφο 3 του ίδιου άρθρου, ή ότι δεν 
διαθέτουν άδεια ΑΕΟ ή άδεια απλουστευμένων διαδι¬ 
κασιών της περίπτωσης α' της παραγράφου 1 του ίδιου 
άρθρου, ο υποκείμενος διαγράφεται από τον κατάλογο. 
Η διαγραφή γίνεται οποτεδήποτε εντός της περιόδου 
ισχύος του καταλόγου και άμεσα με την ανωτέρω διαπί¬ 
στωση. Η κατοχή άδειας ΑΕΟ ή άδειας απλουστευμένων 
διαδικασιών εξετάζεται μόνο για τους υποκείμενους που 
έχουν ενταχθεί στον κατάλογο της παραγράφου 1 του 
άρθρου 1 λόγω της ιδιότητάς τους αυτής. 


4. Σε κάθε περίπτωση, εφόσον ο αρμόδιος Προϊστά¬ 
μενος Δ.Ο.Υ. διαθέτει στοιχεία από τα οποία προκύπτουν 
ισχυρές ενδείξεις για παραβάσεις της φορολογικής νο¬ 
μοθεσίας από τον υποκείμενο, υποχρεούται να εισηγηθεί 
τη διενέργεια ελέγχου πριν την επιστροφή. Το αίτημα, με 
πλήρη αιτιολόγηση, υποβάλλεται προς έγκριση στη Δ/ 
νση Ελέγχων, μέσω του συστήματος ΕΕΕΝΧΙ5, η οποία 
εγκρίνει ή απορρίπτει το αίτημα εντός πέντε (5) εργάσι¬ 
μων ημερών από την ημερομηνία λήψης του αιτήματος. 

5. Μετά τη διενέργεια της επιστροφής διενεργείται 
ετησίως δειγματοληπτικός έλεγχος των υποκειμένων 
που περιλαμβάνονται στον κατάλογο της παραγράφου 
1 του άρθρου 1 .Το εν λόγω δείγμα προσδιορίζεται από 
τη Δ/νση Ελέγχων και καλύπτει τουλάχιστον το δέκα τοις 
εκατό (10%) των υποκειμένων αυτών. 

6. Η παρούσα απόφαση ισχύει για αιτήσεις επιστρο¬ 
φής ΦΠΑ που καταχωρούνται στο σύστημα ΤΑΧΙ5 από 
1.7.2017 και εφεξής. 

7. Ειδικά για την πρώτη εφαρμογή, ο κατάλογος των 
υποκειμένων ισχύει και για όλες τις εκκρεμείς αιτήσεις 
επιστροφής ΦΠΑ αυτών, που έχουν καταχωρηθεί στο 
σύστημα ΤΑΧΙ5 από 1.1.2016 έως και 30.6.2017. Ως εκ¬ 
κρεμείς αιτήσεις για την εφαρμογή του προηγούμενου 
εδαφίου λογίζονται οι αιτήσεις, οι οποίες έχουν επιλεγεί 
για έλεγχο και δεν έχει εκδοθεί προσωρινός διορθωτικός 
προσδιορισμός φόρου έως τη δημοσίευση της παρού¬ 
σας, με εξαίρεση τις αιτήσεις, επιστροφής που έχουν 
επιλεγεί για έλεγχο κατόπιν εισήγησης του αρμοδίου 
Προϊσταμένου Δ.Ο.Υ., για τις οποίες η επιστροφή διενερ- 
γείται μετά την ολοκλήρωση του ελέγχου. Στις εκκρεμείς 
αιτήσεις της παρούσας παραγράφου η επιστροφή του 
φόρου πραγματοποιείται άμεσα, με εξαίρεση τις περι¬ 
πτώσεις που συντρέχει παραγραφή της αξίωσης προς 
επιστροφή, σύμφωνα με τις κείμενες διατάξεις. 

Σε κάθε περίπτωση, εφόσον ο αρμόδιος Προϊστάμε¬ 
νος Δ.Ο.Υ. διαθέτει στοιχεία, από τα οποία προκύπτουν 
ισχυρές ενδείξεις για παραβάσεις της φορολογικής νο¬ 
μοθεσίας από ευρήματα του διενεργούμενου ελέγχου ή 
από άλλα στοιχεία, αυτός υποχρεούται να ολοκληρώσει 
τον έλεγχο πριν την επιστροφή, λαμβανομένων υπόψη 
και των διατάξεων περί παραγραφής. 

Παράρτημα I 

Κατάλογος φορολογικών παραβάσεων, για την εφαρμογή της παραγράφου 3.β. του άρθρου 1. 

1. Μη έκδοση φορολογικού στοιχείου ή ανακριβής έκδοσή του ή μη καταχώρηση σερβιρισθέντων ειδών στα 
δελτία παραγγελίας. 

2. Έκδοση πλαστών, έκδοση - λήψη εικονικών (μερικώς ή ολικώς) ή λήψη ανακριβών φορολογικών στοιχείων. 

3. Μη καταχώρηση ή ανακριβής καταχώρηση στοιχείων ή καταχώρηση ανύπαρκτης αγοράς, πώλησης, εσόδου, 
εξόδου. 

4. Μη καταχώρηση ή ανακριβής καταχώρηση ως προς την ποσότητα στο Βιβλίο Απογραφών εμπορεύσιμου 
περιουσιακού στοιχείου ή καταχώρηση ανύπαρκτου στοιχείου απογραφής. 

5. Νόθευση στοιχείων. 

6. Μη εξόφληση στοιχείων πώλησης με τον προσήκοντα τρόπο. 

7. Μη έκδοση στοιχείου παράδοσης κτισμάτων. 

8. Παρεμπόδιση του προληπτικού ελέγχου με θετικές ενέργειες ή μη συνεργασία στη διάρκεια φορολογικού 
ελέγχου. 

9. Μη ανταπόκριση σε αίτηση της φορολογικής διοίκησης για παροχή πληροφοριών ή μη επίδειξη βιβλίων και 
στοιχείων για δεύτερη και επόμενη φορά. 

10. Μη τήρηση βιβλίων πρωτογενών καταχωρήσεων ή τήρηση κατώτερης κατηγορίας ή μη τήρηση ισοζυγίου 
γενικού αναλυτικών καθολικών. 

11. Μη τήρηση πρόσθετων βιβλίων της παρ. 5 του άρθρου 10 του ΚΒΣ ή της παρ. 23 του άρθρου 4 του Κ.Φ.Α.Σ. 
ή του βιβλίου κοστολογίου οικοδομών καθώς και η μη καταχώρηση ή ανακριβής καταχώρηση στα βιβλία αυτά. 

12. Μη διαφύλαξη βιβλίων, στοιχείων και άλλων δικαιολογητικών εγγραφής καθώς και φορολογικών μηχανισμών. 

13. Παραβίαση ή παραποίηση φορολογικών μηχανισμών, καθώς και η υποβολή ανακριβών στοιχείων για χορή¬ 
γηση άδειας καταλληλότητας φορολογικών μηχανισμών. 

14. Έκδοση αποδείξεων λιανικής πώλησης από μη εγκεκριμένο ή μη δηλωμένο ή παραβιασμένο φορολογικό 
μηχανισμό. 

15. Έκδοση στοιχείου με ΦΠΑ από μη υπόχρεο. 

16. Μη υποβολή ή υποβολή ανακριβών δηλώσεων ΦΠΑ. 

17. Μη αποστολή δεδομένων συστήματος ΕΙΣΡΟΩΝ- ΕΚΡΟΩΝ. 

18. Άσκηση οικονομικής δραστηριότητας χωρίς έναρξη. 

Παράρτημα II 

Κατάλογος τελωνειακών παραβάσεων, για την εφαρμογή της παραγράφου 3.β. του άρθρου 1. 

1. Η εντός του τελωνειακού εδάφους εισαγωγή ή εξ αυτού εξαγωγή εμπορευμάτων υποκειμένων σε δασμούς, 
φόρους και λοιπές επιβαρύνσεις που εισπράττονται στα Τελωνεία, χωρίς τη γραπτή άδεια της αρμοδίας Τελωνειακής 
Αρχής ή σε άλλο από τον ορισμένο παρ' αυτής τόπο ή χρόνο. 

2. Οποιαδήποτε ενέργεια, που αποσκοπεί να στερήσει το Ελληνικό Δημόσιο ή την Ευρωπαϊκή Ένωση των υπ' 
αυτών εισπρακτέων δασμών, φόρων και λοιπών επιβαρύνσεων από τα εισαγόμενα ή εξαγόμενα εμπορεύματα, και 
αν ακόμη αυτά εισπράχθηκαν κατά χρόνο και τρόπο διάφορο εκείνου που ορίζει ο νόμος. 

3. Η διάθεση στην κατανάλωση, χωρίς έγγραφη άδεια της αρμόδιαςΤελωνειακής Αρχής και πληρωμή του εισαγωγι¬ 
κού δασμού, φόρου και λοιπών επιβαρύνσεων, εμπορευμάτων τα οποία έχουν εισαχθεί δυνάμει νόμου ή σύμβασης, 
ατελώς ή με μειωμένες επιβαρύνσεις για ορισμένες ειδικές χρήσεις ή χρησιμοποίηση αυτών των εμπορευμάτων σε 
άλλες χρήσεις εκτός των ορισμένων ειδικών τοιούτων. 

4. Η εξαγωγή ή η εισαγωγή εμπορευμάτων των οποίων, κατά νόμο ή με απόφαση της αρμόδιας Αρχής, είναι 
απαγορευμένη η εξαγωγή ή η εισαγωγή. 

5. Κάθε έλλειψη εμπορευμάτων από αποθήκες αποταμίευσης με σκοπό να στερήσει το Δημόσιο από τους εισπρα¬ 
κτέους δασμούς, φόρους και λοιπές επιβαρύνσεις επί των ελλειπόντων. 

6. Η ύπαρξη εμπορευμάτων σε πλοία ανεξαρτήτως χωρητικότητας τα οποία παραπλέουν στην ακτή και κατευ- 
θύνονται σε ελληνικό λιμάνι χωρίς να αναφέρονται στο δηλωτικό του πλοίου. 

7. Η ύπαρξη εμπορευμάτων έστω και αναγεγραμμένων στο δηλωτικό, σε πλοίο, πλοιάριο ή πλωτό μέσο ανεξαρ¬ 
τήτου χωρητικότητας, το οποίο έχει προσορμήσει χωρίς ανώτερη βία σε λιμάνι ή όρμο του κράτους, στο οποίο δεν 
επιτρέπεται η προσέγγιση. 

8. Η κατά την ώρα της αναχώρησης από το πλοίο έλλειψη εμπορευμάτων, που φορτώθηκαν για το εξωτερικό ή 
για άλλο λιμάνι του κράτους, με παραστατικό διαμετακόμισης. 

9. Η αγορά, πώληση και κατοχή εμπορευμάτων που έχουν εισαχθεί ή τεθεί στην κατανάλωση κατά τρόπο που 
συνιστά το αδίκημα της λαθρεμπορίας. 

10. Η με οποιαδήποτε τρόπο αφαίρεση του αριθμού πλαισίου από αυτοκίνητο ή παραποίηση αυτού και η με 
οποιοδήποτε τρόπο τοποθέτηση του, ενσωμάτωση του σε άλλο αυτοκίνητο, για το οποίο δεν έχουν καταβληθεί οι 
οφειλόμενοι δασμοί και λοιποί φόροι. 

11. Η υποτιμολόγηση ή υπερτιμολόγηση εισαγόμενων ή εξαγομένων εμπορευμάτων, εφόσον συνεπάγεται απώ¬ 
λεια δασμών, φόρων και λοιπών επιβαρύνσεων. 

12. Η παράνομη εισαγωγή ή μεταφορά ειδών και δειγμάτων άγριας πανίδας και χλωρίδας που κινδυνεύουν με 
εξαφάνιση και προστατεύονται από Κοινοτικές ή Διεθνείς συμβάσεις. 

13. Η με οποιοδήποτε τρόπο διάθεση στην κατανάλωση εμπορευμάτων που τελούν υπό καθεστώς κοινοτικής 
διαμετακόμισης. 

14. Η χωρίς άδεια εξαγωγή ειδών πολιτιστικής κληρονομιάς. 

15. Η χρήση πλαστού ή νοθευμένου πιστοποιητικού ταξινόμησης καθώς και κάθε άλλη ενέργεια ή τέχνασμα με 
σκοπό την μη καταβολή του τέλους ταξινόμησης παντός οχήματος. 

16. Η δήλωση ψευδών στοιχείων ή παραποίηση των κατατιθεμένων παραστατικών ή χρήση ιδιαίτερου τεχνάσμα¬ 
τος με αποτέλεσμα την μη είσπραξη ή την είσπραξη μειωμένων φορολογικών ή δασμοφορολογικών επιβαρύνσεων 
που αναλογούν στο όχημα. 

17. Κατοχή ή κυκλοφορία οχήματος τρίτης χώρας που έχει τεθεί σε ανάλωση χωρίς ταυτόχρονη καταβολή του 
οφειλόμενου τέλους ταξινόμησης πέραν των τριών μηνών αφότου το τέλος κατέστη απαιτητό χωρίς ο υπόχρεος 
να προσέλθει στη τελωνειακή αρχή για την νόμιμη τακτοποίηση. 

18. Η με οποιονδήποτε τρόπο διαφυγή ή απόπειρα διαφυγής της καταβολής των οφειλομένων φόρων και λοιπών 
επιβαρύνσεων, καθώς και η μη τήρηση των διατυπώσεων που προβλέπονται για τα προϊόντα που υπόκεινται σε 
Ειδικό Φόρο Κατανάλωσης με σκοπό τη μη καταβολή των ως άνω φόρων και λοιπών επιβαρύνσεων. 


Άρθρο 3 

Τελικές διατάξεις 

Απάτην έναρξη ισχύος της παρούσας καταργείται η ΑΓΓΔΕ ΠΟΑ 1212/2014 (ΦΕΚ Β' 2602/30.9.2014). 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουλίου 2017 
Ο Διοικητής 
Γ. ΠΙΤΣΙΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























